1990 ਏਸ਼ੀਆਈ ਖੇਡਾਂ
11ਵੀਂ ਏਸ਼ੀਆਈ ਖੇਡਾਂ (ਚੀਨੀ ਭਾਸ਼ਾ: 第十一届亚洲运动会) ਜਿਹਨਾਂ ਨੂੰ ਕਿ XI ਏਸ਼ਿਆਡ ਵੀ ਕਿਹਾ ਜਾਂਦਾ ਹੈ, ਇਹ ਖੇਡਾਂ 22 ਸਤੰਬਰ ਤੋਂ 7 ਅਕਤੂਬਰ 1990 ਵਿਚਕਾਰ ਚੀਨ ਦੀ ਰਾਜਧਾਨੀ ਬੀਜਿੰਗ ਵਿੱਚ ਹੋਈਆਂ ਸਨ। ਇਹ ਪਹਿਲੀਆਂ ਏਸ਼ੀਆਈ ਖੇਡਾਂ ਸਨ ਜੋ ਚੀਨ ਵਿੱਚ ਹੋਈਆਂ ਸਨ। ਇਨ੍ਹਾ ਖੇਡਾਂ ਦਾ ਮੰਤਵ ਚੀਨ ਵਿੱਚ ਖੇਡਾਂ ਪ੍ਰਤੀ ਉਤਸ਼ਾਹ ਪੈਦਾ ਕਰਨਾ ਸੀ ਅਤੇ ਏਸ਼ੀਆਈ ਦੇਸ਼ਾਂ ਵਿੱਚ ਆਪਸੀ ਸਾਂਝ ਵਧਾਉਣਾ ਸੀ। ਇਸ ਤਰ੍ਹਾਂ ਖੇਡ ਵਿਕਾਸ ਲਈ ਚੀਨ ਨੇ 2000 ਓਲੰਪਿਕ ਖੇਡਾਂ ਲਈ ਬੋਲੀ ਵੀ ਲਗਾਈ ਸੀ ਪਰ ਉਹ ਸਿਡਨੀ ਜਿੱਤ ਗਿਆ ਸੀ, ਇਹ ਬੋਲੀ 1993 ਵਿੱਚ ਹੋਈ ਸੀ। ਫਿਰ ਇਸ ਤੋਂ ਕੁਝ ਸਾਲ ਬਾਅਦ 2001 ਵਿੱਚ ਚੀਨ ਨੇ 2008 ਉਲੰਪਿਕ ਖੇਡਾਂ ਲਈ ਬੋਲੀ ਲਗਾਈ ਅਤੇ ਉਹ ਇਹ ਬੋਲੀ ਜਿੱਤ ਗਿਆ। ਸੋ ਖੇਡਾਂ ਪ੍ਰਤੀ ਚੀਨ ਪਹਿਲਾਂ ਤੋਂ ਚੌਕੰਨਾ ਰਿਹਾ ਹੈ। ਇਨ੍ਹਾਂ ਖੇਡਾਂ ਵਿੱਚ 60% ਸੋਨ ਤਮਗੇ ਚੀਨ ਨੇ ਹੀ ਜਿੱਤੇ ਸਨ ਅਤੇ ਕੁੱਲ ਤਮਗਿਆਂ ਦਾ 34% ਚੀਨ ਨੇ ਜਿੱਤਿਆ ਸੀ।